cyanic-selkie/wikianc huggingface dataset:
Huis van Welfe
Prinsdom Brunswyk-Wolfenbüttel
In 1269 is die Prinsdom Brunswyk gestig ná die eerste verdeling van die Hertogdom Brunswyk-Lüneburg. In 1432, as gevolg van toenemende spanning met die inwoners van Brunswyk, het die Brunswyk-lyn in Wolfenbüttel-kasteel gaan woon, en dis hoekom die naam Wolfenbüttel die nieamptelike naam van dié prinsdom geword het. Met Iwan VI van Rusland het die Brunswyk-lyn in 1740 selfs ’n kort verbintenis met die Russiese keiserlike troon gehad. In 1814 het die prinsdom die Hertogdom Brunswyk geword wat deur die senior tak van die Huis van Welfe regeer is.
Prinsdom Calenberg
In 1432 het ’n deel van die Prinsdom Brunswyk-Wolfenbüttel weggebreek as die Prinsdom Calenberg. In 1495 is dit uitgebrei en in 1584 het dit teruggegaan na die Wolfenbüttel-lyn. In 1634 het dit gegaan na die Huis van Lüneburg, wat in die Celle-kasteel gewoon het. In 1635 is dit gegee aan Georg, die jonger broer van prins Ernst II van Lüneburg, wat in Hannover gaan woon het. In 1705 het die Huis van Hannover die Prinsdom Lüneburg oorgeneem. In 1692 het hertog Ernst August van die Calenberg-Hannover-lyn ’n keurvors van die Heilige Romeinse Ryk geword. Die keurvorstedom was algemeen bekend as die Keurvorstedom Hannover. In 1814 is dit vervang deur die Koninkryk Hannover.
Finne
Die Finne (Fins: suomalaiset, Sweeds: finnar) is 'n Fins-Oegriese nasie en etniese groep inheems aan Finland wat 'n gemeenskaplike Finse afkoms, kultuur en geskiedenis deel, en Fins of Sweeds as moedertaal praat. Alternatiewelik is Finne diegene wat in Finland woon of in Finland gebore is.
Huis van Welfe
Britse opvolging
Godsdiensgebaseerde politiek het daartoe gelei dat Ernst August se vrou, Sophia van die Palts, die eerste aanspraakmaker op die troon van Groot-Brittanje geword het. Sy was die naaste Protestantse familielid van koningin Anna, die laaste Britse heerser van die Huis van Stuart. Sophia is egter kort voor koningin Anna dood en haar seun het in 1714 koning George I van Groot-Brittanje geword in ’n persoonlike unie met die Britse kroon. Die persoonlike unie het meer as ’n eeu geduur en die Britse koningshuis het die Huis van Hannover geword.
Finne
Finne vorm die titulêre nasie van Finland, waar hulle sowat 89% van dié land se bevolking uitmaak. Naas Finne leef nog klein minderhede soos Swede (5,3%), Russe (1,3%) en Estlanders (0,8%) in Finland. Behalwe vir Finland kom Finse minderhede nog in Europese lande soos Swede (4,5%) en Rusland (0,03%) voor.
Huis van Welfe
Koninkryk Hannover
Die Koninkryk Hannover is in 1866 verloor deur Ernst August se seun, Georg V van Hannover, Oostenryk se bondgenoot in die Oostenryks-Pruisiese Oorlog. Dit is ná Oostenryk se nederlaag deur Pruise geannekseer en het die Pruisiese provinsie Hannover geword. Die Welfe het in bannelingskap gegaan na Gmunden, Oostenryk, waar hulle Cumberland-kasteel gebou het.
Brunswyk-opvolging
thumb|150px|Wapen van die Hertogdom van Brunswyk. Die senior lyn van die dinastie het oor die veel kleiner Prinsdom Brunswyk-Wolfenbüttel regeer en in 1814 die soewereine Hertogdom Brunswyk gestig. Dié lyn het in 1884 uitgesterf. Hoewel die hertogdom geërf moes word deur die Hertog van Cumberland, seun van die laaste koning van Hannover, het Pruisiese suspisies oor sy trouheid daartoe gelei dat die troon tot in 1913 vakant gebly het. Toe het die Hertog van Cumberland se seun, Ernst August, getrou met die dogter van keiser Wilhelm II en hy is toegelaat om dit te erf. Sy heerskappy daar was egter van korte duur, want die monargie het in 1918 geëindig ná die Eerste Wêreldoorlog.
Die Welfe-dinastie bestaan steeds. Die laaste lid wat op ’n Europese troon gesit het, was Frederika van Hannover, koningin van Griekeland († 1981). Sy was die moeder van koningin Sofia van Spanje en koning Konstantyn II van Griekeland. Frederika se broer prins Georg Wilhelm van Hannover het getrou met prinses Sofia van Griekeland en Denemarke, suster van prins Philip, Hertog van Edinburg. Die huis se hoof is koningin Frederika se oudste broer se seun, Ernst August, die derde en huidige man van prinses Caroline van Monaco.
Finne
In teenstelling met die ander inheemse etniese groepe van Skandinawië (Dene, Faroërs, Noorweërs, Swede en Yslanders) wat tot die Germaanse volke behoort en Noord-Germaanse tale praat, behoort die Finne saam met Estlanders en Hongare tot die Fins-Oegriese volke. Die meeste Finne is aanhangers van die Lutheranisme (~4 miljoen), gevolg deur die Fins-Ortodokse Kerk (58 000), Neopaganisme of Suomenusko en die Rooms-Katolieke Kerk (9 000).
Aaptos rosacea
Aaptos rosacea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons kom uit die genus Aaptos en behoort tot die familie Suberitidae. Aaptos rosacea is die eerste keer in 1994 wetenskaplik beskryf deur Kelly-Borges & Bergquist.
Mateus Ward
Mateus Ward (gebore 18 Januarie 1999) is 'n Amerikaanse akteur en vervaardiger. Hy is bekend vir sy rolle in die rolprente The Meanest Man in Texas (2017) en Relish, en in die televisiereekse Weeds (2005) en Murder in the First (2014).
Peta Brady
Peta Brady (gebore 17 Julie 1972) is 'n Australiese aktrise. Sy is bekend vir haar rolle in die televisiereekse Neighbours (1985), Blue Heelers (1994), en The Librarians (2007).
Beinbrechtbrug
Met die Beinbrechtbrug gaan die R406 vanaf Caledon oor die Riviersonderend na Genadendal en Greyton. Die brug is in 1959 tot nasionale gedenkwaardigheid verklaar.
Dit het dikwels in die wintermaande gebeur dat die sendingstasie Genadendal van die buitewêreld afgesny is as die Riviersonderend in vloed was. In 1819 het eerw. J.D. Beinbrecht, wat van 1814 tot 1824 sendeling daar was, die leiding geneem met die bou van ‘n brug oor die rivier. Vyf massiewe pilare van klip, elk 3 tot 4 meter hoog en met ‘n deursnee van 3,6 m by die fondament, is op ‘n afstand van 6m van mekaar gebou. Daaroor is houtbalke gelê. Na slegs 2 jaar is die balke deur vloedwater meegesleur. Die pilare was egter ongeskonde. In 1823 is nog twee pilare gebou en al die ander pilare is ook met 2 m verhoog. Die brug het daarna ‘n lengte van 69 m gehad. Met die vloed van 1881 het die pilaar aan Genadendal se kant meegegee. Eers in 1912 moes die houtwerk vervang word. Ondersteuners van die Morawiese sendingwerk het geld vir die bou en onderhoud van die brug beskikbaar gestel. In 1906 het die Afdelingsraad van Caledon die verantwoordelikheid vir die onderhoud van die brug by die Morawiese Sendinggenootskap oorgeneem. Die houtwerk is in 1912 met staal vervang.
Santa Fe, Nieu-Meksiko
Santa Fe is die hoofstad van die deelstaat Nieu-Meksiko in die Verenigde State van Amerika. Santa Fe het ongeveer 68 000 inwoners (2010).
Geskiedenis
Die eerste nedersetting is reeds hier in 1610 deur die Spanjaarde gestig. In 1680 het die Pueblo-Indiane hulle uit die dorp verdryf maar die Spanjaarde het in 1692 weer beheer teruggekry. Toe Meksiko hulle onafhanklik verklaar het van Spanje, het die stad met die VSA begin handel dryf. Die eerste handelaar het in 1822 gearriveer en die bekende Santa Fe Trail begin. In 1846 het die Verenigde State van Amerika beheer van die area oorgeneem en dit erken as die New Mexico Territory waarvan Santa Fe die hoofstad geword het in 1851. Gedurende die Amerikaanse Burgeroorlog het beide die Unie en Konfederale soldate die stad by tye beset. Dit het in 1891 stadstatus verkry.
Erica sitiens
Erica sitiens is 'n plant wat tot die genus Erica behoort en is deel van die fynbos. Die plant is inheems aan die Wes-Kaap.
The Memoirs of a Survivor
The Memoirs of a Survivor is 'n distopiese roman deur Doris Lessing wat die eerste keer in 1974 gepubliseer is. Dit is in 1982 verwerk in 'n gelyknamige film met Julie Christie en Nigel Hawthorne in die rolverdeling. Die roman se intrige vind plaas in 'n nabye-toekomstige Verenigde Koninkryk waar die samelewing uitmekaar geval het weens een of ander ongespesifiseerde ramp.
Hartbeesrivier (spruit in Noord-Kaap, lat -30,74, long 18,27)
Die Hartbeesrivier is 'n spruit wat in die Noord-Kaap, Suid-Afrika vloei.
Ray Bolger
Ray Bolger (10 Januarie 1904 – 15 Januarie 1987) was 'n Amerikaanse akteur. Hy was bekend vir sy rolle in die rolprente The Great Ziegfeld (1936), The Wizard of Oz (1939), April in Paris (1952), en Babes in Toyland (1961).
Affiks
'n Affiks is 'n taalkundige term vir 'n woorddeel, wat opsig self nie betekenis dra nie, maar wat aan ander woorde geheg word om sodoende nuwe woorde te vorm.
Tipes affikse
'n Affiks kan een van die volgende wees:
Erica situshiemalis
Erica situshiemalis is 'n plant wat tot die genus Erica behoort.
Florencia Lozano
Florencia Lozano (gebore 16 Desember 1969) is 'n Amerikaanse aktrise. Sy is bekend vir haar rolle in die rolprente Deception (2008) en Veronika Decides to Die (2009), en in die televisiereekse General Hospital (1963) en One Life to Live (1968).
Sentrale limietstelling
'n Sentrale limietstelling is enige van 'n versameling swak-konvergensie resultate in waarskynlikheidsleer. Hulle almal beskryf die feit dat die sommasie van talle onafhanklike en identies verspreide lukrake veranderlikes geneig is om versprei te wees volgens 'n sekere "aantrekkingsverspreiding". Die belangrikste en beroemdste resultaat word die Sentrale Limietstelling (SLS) genoem. Hierdie stelling voer aan dat indien die sommasie van die veranderlikes eindige variansie het, sal dit ongeveer normaal versprei wees (dit is, versprei volgens 'n Gauss-verdeling). Die SLS dui aan dat vir groot steekproefruimtes (n > 29 of 100), die steekproefverdeling altyd dieselfde gemiddelde as die bevolking as hê, maar 'n variansie wat gedeel is deur die steekproef grootte.
Luigi Di Maio
Luigi Di Maio ([luˈiːdʒi di ˈmaːjo]; * 6 Julie 1986 in Avellino, Kampanië) is 'n Italiaanse politikus wat tussen 1 Junie 2018 en 5 September 2019 die ampte van vise-premier van Italië asook dié van minister van ekonomiese ontwikkeling en minister van arbeid en sosiale beleid beklee het. Sedert 5 September 2019 het hy as minister van buitelandse sake in die tweede kabinet van Giuseppe Conte fungeer.
Sedert 23 September 2017 fungeer Luigi Di Maio as leier van die politieke burgerbeweging MoVimento 5 Stelle ("Vyfsterbeweging", M5S). M5S het ná sy sukses in die algemene verkiesing van 2018 (met 33 persent van die uitgebragte stemme was dit die sterkste party) saam met die Lega 'n koalisieregering gevorm.
Die vraag, of M5S al sy verkiesingsbeloftes werklik sal kan nakom, het in 2019 'n skadu oor die beweging begin gooi, terwyl die Lega in meningspeilings 'n hewige toename in gewildheid getoon het.
Vincent M. Ward
Vincent M. Ward (gebore 27 Januarie 1971) is 'n Amerikaanse akteur. Hy is bekend vir sy rolle in die rolprente Traffic (2000), Ocean's Eleven (2001), en Bringing Down the House (2003), en in die televisiereeks The Walking Dead (2010).
Aaptos suberitoides
Aaptos suberitoides is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons kom uit die genus Aaptos en behoort tot die familie Suberitidae. Aaptos suberitoides is die eerste keer in 1934 wetenskaplik beskryf deur Brøndsted.
Koekoekvalk
Die Koekoekvalk (Aviceda cuculoides) is 'n skaars standvoël wat voorkom in die ooste en noorde van Suid-Afrika asook Zimbabwe en Mosambiek. Die voël is 40 cm groot, weeg 220 - 350 g met 'n vlerkspan van 90 sentimeter. In Engels staan die voël bekend as African cuckoo-hawk.
Gesiggiester
Die Gesiggiester (Echinodiscus bisperforatus) is 'n seekastaiing wat voorkom aan die suid- en ooskus van Suid-Afrika. Die ongewerwelde diertjie word tot 9 cm lank. Daar is 'n kenmerkende gesiggie op die plat skulp van 'n dooie diertjie terwyl die skulp van 'n lewende diertjie oortrek is met stekels. Die diertjie leef in sanderige gebiede in beskutte water waar hy hom self begrawe. Hy vreet klein organismes en ander oorblyfsels.
Noord
Noord is een van die vier hoofwindrigtings. Die ander hoofwindrigtings is: oos, suid en wes.
Noord is die teenoorgestelde rigting van suid, en dui die rigting van die Noordpool aan. Omdat daar vir rigtingbepaling dikwels van 'n magnetiese kompas gebruik gemaak word, en die kompasnaald nie presies na die noordpool wys nie, onderskei mense tussen die geografiese noord en die magnetiese noord. Daarnaas is daar ook 'n astronomiese noord soos volgens die sterre bepaal.
Geografiese noord
Die geografiese noord of ware noord is die rigting van die geografiese noordpool. Dit is by benadering ook die astronomiese noord.
Magnetiese noord
Die magnetiese noord is die rigting op die horisontale vlak waarheen die magneetnaald van 'n magnetiese kompas wys. Die geomagnetiese noordpool is in die noorde van Kanada geleë, en is voortdurend aan die beweeg. Die kompasnaald sal as gevolg van plaaslike omstandighede nie presies na die magnetiese noordpool wys nie. Die afwyking tussen die geografiese en die magnetiese noord op die horisontale vlak word die magnetiese deklinasie of magnetiese afwyking genoem.
Astronomiese noord
Die astronomiese noord is die rigting van die hemelpool. Dit is by benadering die rigting van die Poolster.
Eksterne skakels
Kompasretning
Jessica Lu
Jessica Lu (gebore 18 April 1985) is 'n Amerikaanse aktrise. Sy is bekend vir haar rolle in die televisiereekse American Horror Story (2011), Awkward. (2011), Here and Now (2018), en Reverie (2018).
Danny Bonaduce
Danny Bonaduce (gebore 13 Augustus 1959) is 'n Amerikaanse akteur en vervaardiger. Hy is bekend vir sy rolle in die rolprente Charlotte's Web (1973) en Dickie Roberts: Former Child Star (2003), en in die televisiereekse The Partridge Family (1970) en That '70s Show (1998).
Caroline Brazier
Caroline Brazier (gebore 1970) is 'n Australiese aktrise. Sy is bekend vir haar rolle in die rolprent Rogue (2007) en in die televisiereekse Parallax (2004), Packed to the Rafters (2008), en Rake (2010).
LEED
LEED kan na een van die volgende sake verwys:
Brandon Wardell (komediant)
Brandon Wardell (gebore 5 September 1992) is 'n Amerikaanse akteur. Hy is bekend vir sy rolle in die rolprente The 4th (2016) en The Fiddling Horse (2018), en in die televisiereekse Hot Takes (2016) en What Would Diplo Do? (2017).
The Goldfinch (roman)
The Goldfinch is 'n Bildungsroman deur die Amerikaanse skrywer Donna Tartt wat die eerste keer in 2013 gepubliseer is. Dit is in 2014 bekroon met die Pulitzerprys vir Fiksie.
Rebecca Breeds
Rebecca Breeds (gebore 17 Junie 1987) is 'n Australiese aktrise. Sy is bekend vir haar rolle in die rolprente Newcastle (2008) en Bhaag Milkha Bhaag (2013), en in die televisiereekse Home and Away (1988) en The Originals (2013).
Die Wolke
Die Wolke is 'n jeugroman geskryf deur Gudrun Pausewang wat in 1987 verskyn het. Dit handel oor die lot van die 14-jarige Janna-Berta nadat sy deur 'n kernramp 'n stralingslagoffer word. Die roman verskyn 'n jaar nadat die Tsjernobil-kernramp plaasgevind het.
Agtergrond
Pausewang skets wat kon gebeur het indien 'n soortgelye kernramp in Wes-Duitsland dieselfde paadjie soos in Tsjernobil (1986) sou loop. In die 'voorwoord' verskyn 'n aankondiging wat oorspronklik op 23 Mei 1986 in Die Zeit verskyn het, vier weke na die Tsjernobil-ramp. Hierdie kennisgewing het sy ontstaan in 'n vriendekring van sewe mans en vroue te danke. Die eietydse voorligtingsbeleid en die gevolglike angs onder die Wes-Duitse bevolking word hierdeur geskets.
Intrige
Janna-Berta en al die ander skoliere en onderwysers in die skool word heeltemal onkant betrap deur 'n lugsirene wat 'n noodtoestand afkondig. 'n Ernstige ongeluk het by die Kernkragsentrale Grafenrheinfeld gebeur. Groot paniek bars orals los. Janna-Berta word deur 'n medeskolier in die seniorfase (Lars) met sy motor opgelaai en by haar tuisdorp afgelaai (Schlitz bei Fulda). Haar boetie Uli is al wie reeds by die huis op haar wag: Haar ouers is in Schweinfurt en haar grootouers (wat saam met hulle in dieselfde huis bly) is nog met vakansie in Mallorca. Hul tante Almut het reeds voor Janna-Berta se aankoms gebel en Uli aangeraai om die kelder van die huis as skuiling in te rig, net soos die rondgaande polisiemotors oor die luidsprekers beveel het. Net toe albei die taak aanpak, bel hul ma vanaf die spoorwegstasie in Schweinfurt, waar sy met hul jongste boetie Kai op ontruiming wag. Sy vra Janna-Berta om in aller yl Schlitz te verlaat. Hulle moet saam met die bure wegkom en dan vir 'n ruk lank by hul tannie Helga in Hamburg gaan bly.
Omdat die bure almal reeds vertrek het, vlug die twee albei op hul fietse. Orals op straat heers daar chaos wat uitloop op moord en doodslag soos mense probeer vlug voor die aankomende stormwolk. Onderweg sterf Uli op slag in 'n tref-en-trap-ongeluk - hy het van sy fiets afgeval en is platgery deur 'n verbyjaende motor. Die erg getraumatiseerde Janna-Berta moet haar boetie net so agterlaat, want sy word opgelaai deur verbygangers op pad na die treinstasie te Bad Hersfeld. Daar verloor sy in die geharwar die kinders van die gesin wat sy moet oppas. In haar toestand kan sy nie meer rasioneel dink nie en sy wil met mag en mening teruggaan om haar boetie te begrawe. Sy vat die pad, te voet.
Die broeiende storm bars uiteindelik los en Janna-Berta word deurnat in die gietende radio-aktiewe reën van kernneerslag. Sy word deur 'n groep Hippies in hul beblomde bussie opgelaai, maar vra om by die grens van die DDR afgelaai te word. Daar verdwaal sy deur 'n lindestraat, buig oor die reling by die straatrand, word naar en knak heeltemal.
Sy word in 'n skoolgebou wakker in die grensgebied Herleshausen in Nordhesse wat in 'n improviseerde hospitaal omskep is. Daar moet sy nog vele pyn en verdriet deurmaak, onder meer die dood van 'n Turkse meisie met wie sy bevriend geraak het. Deur die televisienuus en die vertellinge van 'n verpleër kom sy die volle omvang van die ramp te wete. Na verloop van tyd val haar hare weens stralingsiekte uit. Voortdurend vra sy na die welstand van haar pa, ma en jongste boetie, maar haar vraag word keer op keer deur die personeel ontwyk.
Skielik word Janna-Berta se naam self op die soeklys geplaas, sodat haar 'stiefmoederlike', ryk tante Helga, die suster van haar pa, uit Hamburg later haar opwagting maak. Janna-Berta moet by haar tante hoor wat tot dusver nog van haar verborge gehou is: haar ouers en haar jongste boetie Kai is dood. Janna-Berta se pa het reeds daardie oggend van die ramp omgekom; haar ma en Kai sterf pas enkele dae later in 'n noodhospitaal. Slegs haar ouma en oupa leef nog, omdat hulle in Mallorca was die dag van die kernongeluk. Die tante weier om hulle te ontstel met die nuus dat net Janna-Berta die ramp oorleef het. Sy versoek Janna-Berta om tot tyd en wyl saam te speel. Helga wil die grootouers selfs aanmoedig om nog 'n rukkie langer op Mallorca deur te bring; sy sal ondertussen hulle die nuus oordra: Janna-Berta se ouers en boetie word nog onder kwarantyn in gespesialiseerde klinieke behandel. Nadat sy redelik herstel het, kan Janna-Berta ontslaan word. Helga sal haar dan kom oplaai en Hamburg toe neem. Die ontruimde gebied van die kernramp is ondertussen in drie spersones verdeel: die kern rondom die reaktor sal in die onafsienbare toekoms vereers besmet bly. Die aangrensende Sone 2 moet vir dekades afgesper bly. Slegs die inwoners van Spersone 3 (waar Janna-Berta se tuisdorp Schlitz geleë is) sal binne enkele maande weer kan terugkeer.
Buitekant die hospitaal leer sy vinnig van die onregstreekse gevolge van die ramp; vroeër was net die TV-nuus aan haar bekend: pryse vir onbestraalde, ingevoerde lewensmiddelde het buitensporig gestyg (wat natuurlik net die vermoëndes kan bekostig) en die ekonomie is in sak en as. Vlugtelinge uit die besmette gebied moes deels gedwonge in privaathuise tuisgaan, baie bly egter in rolprentteaters en pakhuise wat in skuilings omskep is. Iets voel Janna-Berta gou aan haar eie lyf. Diegene sonder hare soos sy word gestigmatiseer: hoewel niemand hulle spot, grynslag of kwetsende aanmerkings teenoor hulle maak nie, vermy mense hulle soos die pes.
Aaptos tentum
Aaptos tentum is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons kom uit die genus Aaptos en behoort tot die familie Suberitidae. Aaptos tentum is die eerste keer in 1994 wetenskaplik beskryf deur Kelly-Borges & Bergquist.
Die Wolke
Intrige
Na 'n tydjie word Janna-Berta besoek deur Almut, die jongste suster van haar moeder, wat Uli nog op die dag van die ramp gebel het. Almut was op daardie tydstip nog onderwyseres en boonop swanger. Al het hulle geen direkte stralingskade opgedoen nie, het hulle simptome van stralingsiekte getoon. Om daardie rede het sy en haar man, Reinhard, die fetus liewer laat aborteer. Dan vertel sy ook vir Janna-Berta die skokkende storie wat sy gehoor het oor die dag van die kernramp. Blykbaar is die kerngebied (Spersone 1) rondom die kernreaktor die oggend nog deur die weermag in veiligheidspakke afgesper. Wie ook al uit die gebied probeer vlug het is voor die voet afgemaai. Nie alleen was hierdie mense so sterk bestraal dat hulle 'n gevaar vir ander mense ingehou het nie, hul oorlewingskanse was byna nul. Vermoedelik was Janna se pa ook een van hulle.
Janna probeer so gou as moontlik weer by Schlitz tuiskom toe Spersone 3 opgehef word. Op haar pad gaan sy weer by Rapsfeld verby, waar sy haar verongelukte boetie moes agterlaat. Sy kom op Uli se oorskot af, nog net so op sy plek, en sy begrawe hom. Tuis in haar ouerhuis vind sy haar grootouers het 'n rukkie gelede van Mallorca teruggekeer. Duidelik wis hulle nog van geen sout of water nie, en daarom versteek Janna-Berta haar kaalkop vereers onder haar mussie; om die terugverwelkoming nou nie te bederf nie. Maar toe haar Oupa Hans-Georg nou begin aanhou met die "onnodige gedoe", "Duitse histerie" (hoewel Ouma Berta uit die pers aanhaal agtienduisend het omgekom) en "grootrampstaaltjies", pluk Janna-Berta haar mus af en begin die aaklige waarheid vertel.
Kategorisering
Die boek het in die gees van die antikernkragbeweging ontstaan wat die probleme en gevare rondom kernkrag aan die jeug probeer uitwys. Die skryfster vergelyk ook in die voorwoord atoomenergie met die gevare van nasionaalsosialisme, kom in verset teen die "atoommafia" en waarsku teen omgewingsvernietiging.
'n Soortgelyke jeugboek deur dieselfde skryfster is Die letzten Kinder von Schewenborn wat 'n donker beeld van 'n kernoorlog skets. Beide boeke se verhaalgebeure speel af in Schlitz, die tuisdorp van Pausewang, om die vraisemblance bietjie op te stoot.
Ontvangs
Die Wolke verskyn in Februarie 1987. Tot September 1988 word 50 000 eksemplare van die hand gesit. In die jaar 2010 bereik die verkoopsyfer 1,5 miljoen en die roman het ondertussen 'n voorgeskrewe boek op skool geword. As gevolg van die Foekoesjima-kernramp haal die boek opnuut in Maart 2011 die topverkoperlyste.
Verfilming
Die boek word in 2006 onder spelleiding van Gregor Schnitzler tot rolprent verwerk. Die verfilming toon aan die begin dieselfde paniek as in die boek, maar fokus egter later hoofsaaklik op die verhouding tussen die hoofkarakters Elmar (gespeel deur Franz Dinda) en Hannah (gespeel deur Paula Kalenberg). In die rolprent kry die kernkragsentrale die fiktiewe benaming Atomkraftwerk Markt Ebersberg.
Strokiesprent
Die boek is ook tot strokiesprent verwerk deur die Duitse strokiesprenttekenaar Anike Hagem, en verskyn in 2008 by Ravensburger Verlag.
Vertoning
Die boek word as luisterboek en as hoorspel vertoon, albei verwerkings is verkorte weergawes en wyk effens van die boek af.
Brooksnek
Brooksnek is 'n landelike nedersetting in die Umzimvubu Plaaslike Munisipaliteit in die Oos-Kaapprovinsie en teen die grens met KwaZulu-Natal geleë. Dit is in die oostelike deel van die land, 600 km suid van die hoofstad Pretoria, en slegs enkele kilometer suid van Kokstad.
Die R394-streeksroete sluit net suid van Brooksnek by die N2-nasionale pad aan.
Brooksnek is op 1 613 meter bo seespieël geleë, en die pas dra die N2-nasionale pad oor 'n uitloper van die Drakensberg tussen die twee provinsies.
Koördinate:
Hartster
Die Hartster (Echinocardium cordatum) is 'n seekastaiing wat voorkom aan die hele kuslyn van Suid-Afrika en word tot 4 cm groot. Op die skulp is daar 'n gesiggie patroon terwyl dit oortrek is met kort, digte wit stekeltjies. Aan die voorkant van die liggaam is die lepelagtige lip wat die diertjie gebruik om dooie plant- en diermateriaal te vreet. Die diertjie begraaf homself in fyn sand.
Nm
Nm kan verwys na:
nm kan verwys na:
Katie Lucas
Katie Lucas (gebore 13 April 1988) is 'n Amerikaanse skryfster en aktrise. Sy is bekend vir haar rolle in die rolprente Star Wars: Episode I - The Phantom Menace (1999) en Star Wars: Episode III - Revenge of the Sith (2005), en in die televisiereeks Star Wars: The Clone Wars (2008).
Marathi
Marathi (मराठी, Marāṭhī, [məˈɾaʈʰi], ) is 'n Indo-Ariese taal wat deur sowat 95,3 miljoen mense, veral Marathi's, in Suidwes-Indië gepraat word, veral in die deelstaat Maharashtra. Marathi is een van die amptelike tale van Indië naas Engels en Hindi. Marathi word in Devanagari geskryf, 'n Brahmi-skrif uit die Indiese skriffamilie. Konkani is nou verwant aan Marathi en word soms as 'n dialek van dié taal beskou. Ander verwante tale sluit in Dhivehi op die Maledive en Singalees op Sri Lanka.
Erica solandra
Erica solandra is 'n plant wat tot die genus Erica behoort. Die plant is inheems aan die Wes-Kaap.
Cravenweek
Die Cravenweek is 'n jaarlikse rugbytoernooi vir skoolseuns in Suid-Afrika. Die toernooi is vir die eerste keer in Julie 1964 georganiseer en is na die legendariese Springbok dr. Danie Craven genoem. Die toernooi staan tans as die "Coca-Cola Cravenweek" bekend, met Coca-Cola as die hoofborg. Jong spelers gebruik die kompetisie as 'n geleentheid om 'n moontlike rugbyloopbaan los te slaan, terwyl talentsoekers dit gebruik om nuwe spelers vir hulle provinsies te identifiseer.
Geskiedenis
Die idee vir die toernooi kom van die Springbokflank Piet Malan in 1949, kort voor die Suid-Afrikaanse Rugbyraad (SARR) se 75ste verjaardag. Hy wou hê dat skole aan die feesvieringe deelneem en het Danie Craven in Potgietersrus om hulp genader.
Dr Craven lê die idee voor die raad, waarna besluit word om die 15 skoolunies vir 'n week bymekaar te kry. Die man wat die idee egter lewendig gehou het was Jan Preuyt, 'n voormalige student aan die Universiteit Stellenbosch en onderwyser by die Port Rex Tegniese Skool in Oos-Londen. Preuyt het vir Griekwaland-Wes rugby gespeel en was ook die voorsitter van die Grens Skole.
Op daai stadium was daar nie 'n Suid-Afrikaanse Skoleorganisasie nie en die Suid-Afrikaanse Rugbyraad was ook nie by skolerugby betrokke nie. Preuyt en Grens Skole sit daad by woord en reël die eerste Cravenweek-toernooi op hul eie inisiatief.
Die kompetisie begin met 15 spanne in 1964, groei tot 28 in 1987 en 32 in 2000. In 2001 word die formaat verander om vir 20 spanne voorsiening te maak.
Die kompetisie is sedert 1980 vir spelers van alle rasse oopgestel nadat Craven self versoek het dat dit gedoen word.
Bill Hicks
William Melvin Hicks (16 Desember 1961 – 26 Februarie 1994) was 'n Amerikaanse komediant en musikant. Sy materiaal het 'n wye verskeidenheid sosiale kwessies ingesluit, insluitend godsdiens, politiek en filosofie.
Op die ouderdom van 16, toe hy nog in hoërskool was, het Hicks opgetree in Houston, Texas. Gedurende die 1980's het hy Amerika getoer en 'n aantal hoëprofiel-televisievertonings gemaak, maar in die Verenigde Koninkryk het hy beduidende aandag gekry en by groot plekke tydens sy 1991-toer opgetree.
Bill Hicks is oorlede aan pankreaskanker op die ouderdom van 32.
Oryx and Crake
Oryx and Crake is 'n distopiese roman wat deur die Kanadese outeur Margaret Atwood geksryf is. Alhoewel die roman se genre algemeen as apokaliptiese wetenskapsfiksie beskou word verskil Atwood deur dit eerder as spekulatiewe fiksie te bestempel. Dit is die eerste keer in 2003 gepubliseer en is in dieselfde jaar gekortlys vir die Gemenebes se Booker-prys. Oryx and Crake vorm deel van 'n trilogie, en word opgevolg deur The Year of the Flood (2009) en Maddaddam (2013). As geheel word hierdie trilogie tans deur Darren Aronofsky in 'n HBO televisie-minireeks verwerk onder die naam Maddaddam.
R309 (Suid-Afrika)
Die R309 is 'n streeksroete in Suid-Afrika wat Postmasburg met die N8 tussen Groblershoop en Griekwastad verbind, ongeveer 47 kilometer vanaf Griekwastad. Dit sluit in Postmasburg by die R325 aan.
Figueres
Figueres (Kastiliaans: Figueras, Katalaans: Figueres) is die hoofstad van die comarca (distrik) Alt Empordà, in die provinsie Girona, Katalonië, Spanje. Die dorp het ongeveer 45 000 inwoners en is 50 m bo seespieël.
Die gebied waar Figueres vandag gelë is, is reeds vir 3000 jare bewoon. 200 voor Christus het die Grieke gekom, Rhodes en die Griekse ryk gevestig en die eerste, moderne beskawing in die gebied gevestig. 500 jaar later het die Romeine die grondgebied verower, die paaie 'Via Dometica' en 'Via Augusta' aangelê en Figarias en Juncaria gestig. In 1267 ken Koning Jaume Figueres gemeentestatus toe. Oor die loop van die jare ontwikkel die dorp tot die hoofstad van die Alt Empordà. Die Sant Pere kerk en sommige straatjies om die kerk dateer uit die middeleeue. In die 14de eeu is 'n paar belangrike strate onder bevel van Koning Pere gebou. Nadat die dorp in 1419 die reg verkry het om feeste te hou is die eerste 'Santa Creu' fees gehou. Dit het 'n opswaai in die ekonomie veroorsaak en en gelei tot sterker handelsbande met die dorpe van die Pireneë en het die status van Figueres verhoog. In die 19de eeu het Koning Alfons XII munisipaliteitstatus aan Figueres toegeken en in 1875 het die dorp stadsregte verkry. Yster, hout, leer, materiaalverwerking en chemiese nywerhede is tot die landbou en veeboerdery toegevoeg.
Gereelde invalle deur Franse troepe tydens die tweede helfte van die 17de en die begin van die 18de eeu het die behoefte aan 'n militêre vesting wat die aanhoudende invalle in die grens gebied tussen Spanje en Frankryk kon weerstaan. Daar word dus in 1751, tydens die heerskappy van Koning Ferdinand VI van Spanje besluit om 'n militêre vesting langs die buitewyke van Figueres op te rig. Dit sou as La Real Plaza de Guerra de San Fernando bekend gestaan het en is deur die hoofkomandant van die ingeneieurskrops, Don Juan Martín Zermeño, ontwerp om huisvesting aan vyf infanterie bataljons en vyf berede afdelings te verskaf - 6 000 manskappe en 500 Perde. Bouwerk het in 1753 'n aanvang geneem en tot in die begin van die 19de eeu geduur. Die vyfhoekige Castillo de San Fernando, soos dit vandag bekendstaan, troon vandag bo die dorp uit. Met 'n oppervlak van 32,5 Hektaar en ondergrondse watedropgaartenks van 9 miljoen liter is dit die tweede grootste militêre vesting in Europa. Die kasteel word omring deur 5 km se watergragte, 'n 3,2 km grens muur.
Die dorp is die geboorteplek van die kunstenaar Salvador Dalí, en huisves die Teatre-Museu Gala Salvador Dalí, 'n groot museum wat deur Dalí selfg ontwerp is en baie besoekers lok. Dit is ook die geboorteplek van Narcís Monturiol i Estarriol, uitvinder van die eerste ontploffingsaangdrewe duikboot en anaërobies enjin.
Die dorp is die tweelingstad van Perpignan (Pyrénées Orientales), net anderkant die Pireneë in Frankryk.
Pous Agapetus I
Agapetus I was die 57ste pous van die Rooms-Katolieke Kerk. Sy naam word ook gespel "Agapitus I".
Biografie
Pous Agapetus I is gebore in Rome die seun van 'n priester met die naam Gordanius. Sy vader is vermoor tydens die pontifikaat van Pous Simmachus. Op 13 Mei 535 volg hy Pous Johannes II op en regeer tot sy dood op 22 April 536. Hy word opgevolg deur Pous Silverius. Die naam ‘Agapetus’ beteken 'die geliefde' in ou Grieks.
Pontifikaat
In samewerking met Cassiodorus rig hy in Rome 'n biblioteek op vir die werke van kerklike skrywers. Hulle het ook Griekse boeke in Latyn vertaal.
Verering
Pous Agapetus I word as heilige vereer. Sy feesdag is 22 April in die Oosters-Ortodokse Kerk en op 20 September in die Rooms-Katolieke Kerk.
Giorgio Armani
Giorgio Armani (gebore 11 Julie 1935) is 'n Italiaanse ontwerper. Hy is veral bekend vir sy manspakke, wat baie gesog en peperduur is. Sy bekendste handelsmerke is "Giorgio Armani" en "Emporio Armani". Naas klere sluit sy sakeryk ook brille, horlosies, skoonheidsmiddels, parfuum en juwele in. Sy ontwerpe is bekend vir hul skoon, gestileerde lyne.
In 1996 is Armani saam met verskeie ander mode-ontwerpers van korrupsie aangekla. Hy herstel van die terugslag en word in 2002 tot Goodwill Ambassador vir die Verenigde Nasies se vlugteling-program benoem. In September 2003 is hy in Beverly Hills met die eerste Walk of Style Award vereer vir sy bydraes tot die mode en vermaaklikheidswêreld. 'n Plaket met sy naam daarop is tydens die geleentheid op die nuwe Rodeo Drive Walk of Style aangebring.
The Secret History
The Secret History is die eerste roman van die Amerikaanse skrywer Donna Tartt. Dit is die eerste keer in 1992 gepubliseer en het onmiddellik 'n topverkoper geword. Die roman se intrige het te doen met 'n hegte groepie antieke kultuurgeskiedenis-studente. Dit is 'n omgekeerde speurverhaal wat fokus op hoekom 'n moord gepleeg is, eerder as op wie dit gepleeg het.
Leadership in Energy and Environmental Design
duimnael|7 World Trade Center, beskou as [[New York Stad se eerste "groen" kantoorblok wat goue status verkry het volgens die LEED-program.]]
LEED (Engels vir Leadership in Energy and Environmental Design) is 'n puntestelsel wat in 1998 deur die VSA se Green Building Council (USGBC) opgestel is om geboue mee te beoordeel. Dit maak 'n stel standaarde vir die omgewingsvriendelike en onderhoubare konstruksie van geboue beskikbaar.
Sertifikasieprogram
LEED v2.2 maak voorsiening vir die toekenning van 69 moontlike punte en vier sertifikasies vir nuwe konstruksies en groot opknappings aan kommersiële geboue:
Professionele akkreditasie
Professionele persone wat in "groen"-geboue spesialiseer kan 'n LEED-akkreditasie bekom deur die LEED-eksamen af te lê. Hierdie akkreditasie stel individuele in staat om die beoordeling van geboue te fasiliteer. Professionele akkreditasie word deur die Green Building Certification Institute geadministreer.
Kritiek
Die LEED-standaard neem nie die plaaslike omgewingsfaktore, soos die gemiddelde buite temperatuur, in ag nie.
Goedverwacht
Goedverwacht lê in die Rietkloof aan die westelike hang van die Piketberg en noordwes van die dorp Piketberg. Dit is 'n voormalige sendingstasie van die Morawiese Sendinggenootskap. Die aanvanklike naam De Goede Verwachting het deur die jare verlore geraak. Hierdie is 'n lintdorp langs 'n spruit.
Geskiedenis
In 1838 het H.S. Burger die plaas Burgershoek aan ses van sy vrygestelde slawe nagelaat. Sendelinge het van Mamre gekom om in 1845 met sendingwerk hier te begin. Teen 1860 was daar maar ongeveer 200 inwoners. Toe die laaste erfgenaam in 1888 sterf, koop die Morawiërs die plaas en kon die amptelike stigting van die sendingstasie die volgende jaar plaasvind. Teen die tyd van die sensus van 1891 in die Kaapkolonie het die bevolking op 600 gestaan. Net na die jaar 2000 was daar nagenoeg 1 500 inwoners.
Aaptos vannamei
Aaptos vannamei is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons kom uit die genus Aaptos en behoort tot die familie Suberitidae. Aaptos vannamei is die eerste keer in 1935 wetenskaplik beskryf deur De Laubenfels.
Bruinkeelwewer
Die Bruinkeelwewer (Ploceus xanthopterus) is 'n gelokaliseerde, algemene standvoël in woud en bossieveld, naby broeiplekke in vleie. Die voël is poliginies. Hulle broei alleen of in klein kolonies, dikwels saam met ander wewers. Die nes is taamlik yl sonder 'n ingangstonnel. Die voël is 14 cm groot en weeg 18 – 30 gram. In Engels staan die voël bekend as die Southern Brown-throated Weaver.
Ashleigh Brewer
Ashleigh Brewer (gebore 9 Desember 1990) is 'n Australiese aktrise. Sy is bekend vir haar rol in die rolprent At the Edge of Night, en in die televisiereekse Neighbours (1985) en Blue Heelers (1994).
Eric Wareheim
Eric Wareheim (gebore 7 April 1976) is 'n Amerikaanse akteur, skrywer, vervaardiger, en regisseur. Hy is bekend vir sy rolle in die televisiereekse Tim and Eric Awesome Show, Great Job! (2007), ''Check It Out! with Dr. Steve Brule (2010), Tim and Eric's Bedtime Stories (2013), en Master of None'' (2015).
Erica sonderiana
Erica sonderiana is 'n plant wat tot die genus Erica behoort. Die plant is inheems aan die Wes-Kaap.
Rudy Bond
Rudy Bond (10 Oktober 1912 – 29 Maart 1982) was 'n Amerikaanse akteur. Hy was bekend vir sy rolle in die rolprente A Streetcar Named Desire (1951), On the Waterfront (1954), Nightfall (1956), en The Godfather (1972).
Kuifkopseekomkommer
Die Kuifkopseekomkommer (Holothuria cinerascens) is 'n seekomkommer wat aan die ooskus van Suid-Afrika voorkom en tot 40 cm lank kan word. Die diertjie het 'n swart, lang, silindervormige liggaam met 18 - 20 tentakels met klossies aan die kopkant. Hy leef onder groot rotse in poele in die benedegetysone. Hulle voed deur hul tentakels deur die sand te trek om dooie plant- en diermateriaal op te spoor. Indien die diertjie bedreig word kan dit taai, wit drade uitskiet wat die aanvaller kan verstrik.
Erica sonora
Erica sonora is 'n plant wat tot die genus Erica behoort.
Emfiseem
Emfiseem of chroniese obstruktiewe longsiekte is 'n longsiekte wat voorkom as die lugsakkies in die longe hulle elastisiteit verloor. Alveoli in die longe blaas op wat gaswisseling in die longe bemoeilik. Mense wat aan emfiseem ly vind dit moeilik om asem te haal.
Oorsake
Emfiseem word veral aangetref in gevalle van asma en chroniese brongitis waar die elastisiteit van die longe aangetas word. Rook is ook 'n groot oorsaak.
Simptome
Emfiseem gaan gepaard met kortasemheid. Later verkleur die lippe, tong en naels blou. Asemhalingbewegings van die ribbes word ook beperk en die volume lug wat in- en uitgeasem word, word ingekort. Emfiseem sal heel moontlik lei tot 'n vergrote hart en hartversaking.
Pendulum (orkes)
Pendulum is 'n Australiese musiekgroep wat in 2002 in Perth, Australië gestig is deur Rob Swire, Gareth McGrillen, Paulus "El Hornet" Harding, Ben Mount, Peredur Ap Gwynedd, en KJ Sawka. Die groep is opvallend vir sy kenmerkende klank, die meng van elektroniese musiek met rockmusiek en dek 'n wye verskeidenheid genres.
Elasmobranchii
Elasmobranchii is 'n klas van die kraakbeenvisse Chondrichthyes. Van die kenmerke van die klas is dat al die spesies oor 5 -7 kieue splete beskik en die tande is los van mekaar in die kakebeen. Daar is ongeveer 1 100 spesies wat hoort tot die klas met die bekendes: haaie, rôe, saagvisse, sandkruipers en pylsterte.
Ordes
Die volgende ordes hoort tot die klas Elasmobranchii en kom aan die Suider-Afrikaanse kus voor:
Katy Brinson
Katy Brinson is 'n Australiese aktrise. Sy is bekend vir haar rolle in die televisiereekse Sons and Daughters (1982), Blue Heelers (1994), Scooter: Secret Agent (2005), en City Homicide (2007).
Abyssocladia
Abyssocladia is 'n genus van sponsdiere uit die klas van die Demospongiae (gewone sponse).
Consumer Electronics Show
Die CES bied vir belangrike vervaardigers van elektroniese verbruikersware 'n geleentheid om nuwe produkte bekend te stel of innovasies aan te kondig. So is die handelskou, wat jaarliks sowat 140 000 besoekers lok, steeds 'n belangrike aanwyser vir ontwikkelings in die IT-bedryf.
Geskiedenis
Die eerste CES is in Junie 1967 in New York gehou. Dit het uit die Chicago Music Show voortgespruit wat tot op daardie tyd die belangrikste handelskou vir elektroniese verbruikersware was. Die eerste tentoonstelling met meer as 100 uitstallers het destyds 17 500 vakbesoekers gelok. Die openingstoespraak is deur die destydse voorsitter van Motorola, Bob Galvin, gehou.
Terwyl die winterskou in Las Vegas in 1995 nog 'n groot sukses was, het die somertentoonstellings in Chicago steeds minder belangstelling by uitstallers en vakbesoekers gewek. So het die organiseerders begin eksperimenteer en die handelskou elke jaar in 'n ander stad gehou. Die CES 1995 was geskeduleer om in die Philadelphia Convention Center gehou te word. Maar aangesien E3, die eerste handelskou vir elektroniese spelletjies, op dieselfde naweek aan die Weskus gehou is, het baie uitstallers protes aangeteken. Die CES-somerskou in Philadelphia is derhalwe gekanselleer.
Die volgende winterskou is in Januarie 1996 weer in Las Vegas aangebied. Die somerskou, wat in dié jaar in Orlando, Florida gereël is, het egter min belangstelling by tradisionele uitstallers gelok. Daarenteen het die winterskou van 1997 in Las Vegas weer 'n groot sukses geword. Die volgende somerskou was geskeduleer om saam met die COMDEX-lenteskou in Atlanta, Georgia gehou te word, maar nadat slegs 'n tiental uitstallers vir die CES-gedeelte van die skou geregistreer het, is dit gekanselleer.
In 1998 het die handelskou na 'n nuwe jaarlikse formaat met Las Vegas as gasheerstad oorgeskakel. Vir Las Vegas is dit een van die grootste tentoonstellings wat tot 18 dae neem om opgebou, gehou en afgebou te word.
Sien ook
Computex
Peerklipmossel
Die peerklipmossel (Scutellastra cochlear) is 'n klipmossel (gastropood) wat feitlik aan die hele kuslyn van Suid-Afrika voorkom. Die skulp is peervormig en word tot 7 cm lank. Die binnekant is glad, wit en blou getint met swart vlekke. Daar is 'n swart, u-vormige merk waar die diertjie se spier vasgeheg was binne die skulp. Die diertjie leef in die tussengetysone, gewoonlik aan die laagste strook.
Tommy Bond
Tommy Bond (16 September 1926 – 24 September 2005) was 'n Amerikaanse akteur. Hy was bekend vir sy rolle in die rolprente Five Little Peppers in Trouble (1940), Gas House Kids Go West (1947), Superman (1948), en Atom Man vs. Superman (1950).
Parlotabroodboom
Die Parlotabroodboom (Encephalartos relictus) is 'n broodboomspesie van die genus Encephalartos. Die boom is endemies aan eSwatini. Die boom is 1971 ontdek deur J.J.P. du Preez op die grens van eSwatini met Mosambiek. Daar is nog net een spesie, 'n mannetjie, van die boom ontdek. Du Preez het die plant na sy plaas in die Lebomboberge geneem, naby die Parlota-rivier. Geen ander bome van die plant kon sedertdien gevind word nie.
Die struik word selde hoër as 2.5 m en die stam word tot 45 cm in deursnee. Die blare word tot 1.5 m lank en blougroen van kleur.
Die boom se FSA-nommer is 12.5. In Engels staan die broodboom as die Parlota Cycad bekend.
Australiese Alpe
Die Australiese Alpe (Engels: Australian Alps) is die hoogste bergreeks van Australië. Dit is in die suidelike Australië geleë en streek oor die deelstaate en gebiede Victoria, Nieu-Suid-Wallis en die Australiese Hoofstadgebied. Die Australiese Alpe bevat Australië se enigste bergpieke met 'n hoogte van meer as 2 000 meter bo seevlak. Die Australiese Alpe is die enigste biostreek in Australië waar jaarlikse sneeuval voorkom en dus die enigste geskikte plek van dié land vir wintersportsoorte soos ski en sneeuplankry. Hulle streek oor 'n gebied van meer as 12 330 km².
Die Australiese Alpe behoort tot die Groot Skeidingsgebergte, 'n bergreeks wat vir meer as 3 000 km van die noordelike Queensland oor Nieu-Suid-Wallis en die noordelike Victoria streek. Dié bergreeks skei die dreinering van riviere wat in 'n oostelike rigting in die Tasmansee vloei van dié wat in 'n westelike rigting na die Murray-Darling-Murrumbidgeebekken (en dus na die Suidelike Oseaan) of na binnelandse mere, soos die Eyremeer – wat onder seevlak is – vloei of andersins vinnig verdamp. Die hoogste bergpieke van die Great Dividing Range is in die Australiese Alpe geleë. Mount Kosciuszko is met 2 228 meter bo seevlak die hoogste bergpiek op die vasteland van Australië, gevolg deur Mount Townsend met 2 209 meter.
Lys van vegvliegtuie
Lys van vegvliegtuie.
Haai (dubbelsinnig)
Die term haai kan na een van die volgende verwys:
Magnetiese dipool
'n Magnetiese dipool is die eenvoudigste vorm waarin magnetisme optree wat waargeneem kan word. Alle minder eenvoudige magnetiese strukture kan uit dipole opgebou word.
Susan Lucci
Susan Lucci (gebore 23 Desember 1946) is 'n Amerikaanse aktrise. Sy is bekend vir haar rolle in die rolprent Joy (2015) en in die televisiereekse All My Children (1970) en Devious Maids (2013).
Magnetiese dipool
Afwesigheid van magnetiese monopole
Magnetiese veldlyne het geen einde nie. In teenstelling tot elektriese velde is die magneetveld en sy veldlyne bronvry. Mens kan dit ook matematies formuleer en sê die divergensie van die magnetiese vektorveld is nul.
Daar word nogtans dikwels gespekuleer oor die bestaan van magnetiese monopole, wat met elektriese ladings -die bronne van die elektriese veld- sou ooreenkom, maar hulle is nooit aangetref nie. Daar is nogtans ook geen fundamentale redes waarom hulle nie sou kon bestaan nie, en daar is teorieë wat probeer die natuurkragte in een teorieë saam te vat wat wel voorspel dat hulle moet bestaan. Die enigste waarnemings wat in vastestowwe iets getoon het wat as monopool gesien kan word, is altyd dieselfde getal noord- as suipole aangetref. Indien daar geprobeer word om hulle van mekaar te skei, word daartussen altyd weer 'n suid- en 'n noordpool geskep.
Billy Warlock
Billy Warlock (gebore 26 Maart 1961) is 'n Amerikaanse akteur. Hy is bekend vir sy rolle in die rolprente Halloween II (1981) en Society (1989), en in die televisiereekse Days of Our Lives (1965) en Baywatch Nights (1995).
Magnetiese dipool
Voorkoms en betekenis van magnetiese dipole
Volgens die klassieke Elektrodinamika kan 'n magnetiese dipoolveld deur 'n elektrise kringstroom veroorsaak word, wat rondom 'n oppervlak vloei. Sy magnetiese dipoolmoment \vec{\mu} is:
Alle elementêre deeltjies wat tot dusver bekend is en wat 'n lading en 'n draaimoment besit (spin) wek ook 'n magnetiese veld op en besit dus 'n magnetiese dipool. Die dipool se grootte hang van die soort deeltjie af. Dit geld vir quarks asook vir elektrone en baie atoomkerne.
Indien hierdie deeltjies in 'n uitwendige magneetveld gevoer word, kan hulle net 'n paar energietoestande aanneem waarby hulle 'n bepaalde presessie-beweging om die rigting van die magneetveld uitvoer. Hierdie eienskap word gebruik in die kernspinresonansie wat vandag ook belangrike mediese aanwendings het soos MRI.
Dipole se veld
'n Magnetiese dipool wek 'n magnetiese veld op. Op 'n plek \vec{r} effens verder weg van die dipool is die magnetiese fluksdigtheid: r is die grootte |\vec{r}| van \vec{r}, \mu_0 is de magnetiese veldkonstante en 4\pi r^2 is die oppervlakte van die sfeer op afstand r.
Hierdie formule geld onafhanklik van die grootte of vorm van die stroomkring, die magneetspoel, die staafmagneet of van die atoom, solank r groot genoeg is. Diese Formel gilt unabhängig von der Form und der Größe der Stromschleife, der Magnetspule, des Stabmagneten oder des Atoms, wenn r groß gegenüber deren räumlicher Ausdehnung ist.
'n uitwendige magnetiese veld \vec{B} oefen op die dipool 'n wringkrag uit:
en die dipool besit 'n potensiële energie wat afhanklik is van die hoek watter hoek dit met die veldrigting vorm:
Indien die veld inhomogeen is, word die krag in eerste benadering: